
Др Андреја КАТАНЧЕВИЋ“ 


ЛЕМШАТ СРПСКОГ СРЕДЊОВЕКОВНОГ ПРАВА 


Тема овог рада је институт уговора о лемшату у српском средњо- 
вековном праву. Посебна пажња је посвећена одговору на питања како 
je изгледао тај институт у Србији, колики је обим трансплантације из 
саског права у тој материји, односно у којој мери су српске норме ориги- 
налне, те ко су ленхавари, који се јављају као странка у посебној врсти 
лемшата. 


Резултати показују да је српски лемшат био уговор о уступању дела 
y рударском ортаклуку, а да су ленхавари били врста квалификованих 
рудара који су такав уговор закључивали под посебним условима. Такође 
се може закључити да је рударско право у тој области у средњовековној 
Србији изградило бројна аутохтона решења. 


Примењени методи су језичко, системско и историјско тумачење За- 
коника о рудницима деспота Стефана, као и упоредни метод, примењен 
на тај правни споменик, и временски блиске кодификације саског рудар- 
ског права. 


Кључне речи: Лемшат. – Lehenschaft. – Ленхавар. – Рударски орта- 
клук. — Рударско право. 


Ванредни професор, Правни факултет Универзитета у Београду, Србија, 
katancevic@ius.bg.ac.rs. 

1. УВОД 


У српској правној историји се често срећу примери рецепције нор- 
ми и института из других правних система. Знатно су малобројнији 
случајеви преузимања из српског у страно право. Сасвим су ретки 
транспланти у оба смера, односно прво у српски правни систем, а затим 
из њега у неки страни. Средњовековно рударско право је несумњиво 
један од таквих. 


Српско средњовековно рударство се везује за долазак Саса средином 
XIII Beka, за владе краља Стефана Уроша | (1243-1276). Они су донели 
не само технологију откопавања руде и топљења метала већ и норме 
рударског права, које су вероватно биле неписане. У изворима нема по- 
мена повеља које су издате Сасима приликом њиховог досељавања у 
Србију. Не постоје ни извори саског рударског права ван Србије за које 
се поуздано може тврдити да су старији од те сеобе. O томе како су 
изгледали саски рударски институти може се закључити из упоредне 
анализе кодификација из XIII и XIV века!: 


– повеље краља Беле IV Арпадовића (1235-1270) Банској 
Шћавници (нем. Schemnitz, Schebnitz; мађ. Selmecbdnya; слов. 
Banská Štiavnica, данашња Словачка Република); 


– повеље Вацлава 1 Пшемисловића (1230-1253) Јихлави (нем. 
Iglau; чеш. Jihlava, данашња Чешка Република) из средине XIII 
века; 


– повеље Вацлава П Пшемисловића (1278-1305) Кутној Хори 
(нем. Kuttenberg; чеш. Кита Нога, данашња Чешка Република), 
из око 1300. године, познатој Kao Jus regale montanorum; 


– рударског права Фрајберга (нем. Freiberg, данашња Савезна 
Република Немачка), које је сачувано у преписима из 1307. 
(Старије фрајбершко рударско право) и 1346. године (Млађе 
фрајбершко рударско право). 


Према расположивим подацима, рударски обичаји су у Србији коди- 
фиковани век и по после саске сеобе, за време владавине деспота Сте- 
фана Лазаревића (1389-1427). To је учињено за потребе Новог Брда, 
најважнијег рударског места средњовековне Србије. Новобрдско рудар- 


1 Куриозитет je да су оне донете пре епидемије куге у XIV веку. С друге стра- 


не, српска кодификација рударског права настала је неколико деценије после 
епидемије. Нема довољно извора да би могао да се одреди обим утицаја куге на 
српско рударство, али је морало бити некаквог, макар и посредног утицаја. 

ско право (о времену доношења Катанчевић 2016, 221-234), познато и 
као Законик о рудницима деспота Стефана, сачувано је у два откриве- 
на преписа, ћириличном из XVI (Радојчић 1962) и латиничном из XVII 
века (Ћирковић 2005). 


После пада Србије отомански султани су се трудили да се настави 
производња у њеним рудницима. Са тим циљем су у другој половини 
XV и првој половини XVI века донели низ прописа о рударству (Spaho 
1913; Beldiceanu 1964, 243-254, 257-268, 316-323, 354-363; Rizaj 1968, 
199-256). У њима je очигледан велики утицај српског права јер He само 
да се употребљавају српски и претходно посрбљени немачки терми- 
ни, већ су и многе правне норме само преводи одредаба новобрдског 
права. Отоманска легислатива је сведочанство импресивног пута који 
су за око три века прошле саске рударске норме и терминологија од 
Саксоније до централног Балкана, кроз неколико правних система. Та 
вишеструка рецепција није увек била пуко преписивање. Неки правни 
институти су тако претрпели знатну трансформацију. На пример, ур- 
барари су у Чешкој били закупци регалних прихода (што су у Србији 
били цариници), у Србији органи са посебним надлежностима, а у Ото- 
манском царству геометри (Катанчевић 2020а). 


Један од важних института у српском рударском праву био је и лем- 
шат. О његовом значају говори учесталост норми којима се уређује. 
Од педесет три члана ћириличног преписа који се односе на рударско 
право, у њих пет се помиње лемшат, а у латиничном шест од четрде- 
сет пета У кутенбершком праву, које прати институциону систематику 
и најобимније је од поменутих споменика, лемшати (лат. concessiones, 
чеш. /énSafty) регулишу ce на почетку треће књиге, „quarum cura inter 
ceteras regni nostri sollicitudines pluribus noctibus nos reddit insompnes“? 
јер, Kako се каже, због њих долази до многих спорова (II, I, рг; Jireček 
1867, 346). Њима је посвећено првих пет глава те књиге, а следи им 
купопродаја. 


Изучавања тог института чине изазовним и његове дефиниције 
које су се до сад јављале у литератури на српском језику. Тако га је 
Фехим Спахо, приликом објављивања текста и превода турских зако- 


2 Осим у одредбама Законика о рудницима које су цитиране у овом раду, 


лемшат се помиње и у члану 25 и 39 ћириличног и глави 20 и 35 латиничног 
преписа. Ту се уређује стицање својине над опремом затеченом у руднику и ин- 
ститут заступања. Те одредбе неће бити разматране јер њихово тумачење није 
од значаја за одговарање на питања постављена у раду. 


3 Превод: „0 којима старање, између осталог из нашег краљевства, нама 


многим ноћима узрокује бесане бриге“. 

на 1913. године, дефинисао као „dio rudnika koji bi gewerkovi (varkovi) 
izdavali drugim, da ва izrađuju, а да njima daju jedan dio prihoda“ (1913, 
175). Скарић каже да je то „посао OKO копања руде, кога једноме варку 
ради други најмљени човјек за награду, која износи један дио ископане 
руде, како се погоде“ (1939, 99). Радојчић (1962, 77–78) у свом издању 
ћириличног преписа, доста опрезно, термин не дефинише већ прво 
говори о његовој средњевисоконемачкој етимологији, те цитира де- 
лове немачких речника: ,,/éhenschaft; lehn; léhenschafter, léhner stm. plur. 
concessores, verleiher einer léhenschaft“ (Lexer 1940, 124); „еһепѕсһај Е 3) 
im bergbau bezeichnet lehenschaft dasjenige vertragsverhdltnis, wonach ein 
bergwerksbesitzer sein bergwerk oder einen theil desselben auf eine gewisse 
zeit und gegen einen vereinbarten antheil am gewinne zum abbaue tiberldszt; 
ferner die genossenschaft der ein bergwerk in dieser weise tibernehmenden 
bergarbeiter; das bergwerk oder der feldestheil, die so zum abbau überlassen 
sind; ein bergwerkseigenthum (bergwerk, stollen) tiberhaupt; endlich die ge- 
nossenschaft der bei einem bergwerk als eigenlehner betheiligten personen“ 
(Grimm, Grimm 1885, 542 према Veith 1871, 323). Радојчић даље наводи и 
одредбу Ш1,1,2 Juris regalis montanorum: „Jure autem montanorum concessio 
(lehenschaft) est de persona pro quota parte lucri concesse rei translatio 
aliam in personam“ (Zycha 1900, 168). Како ce види, ни у Фајтовом ни у 
речнику браће Грим, као ни у кутенбершком праву нема помена о за- 
купу у контексту лемшата. Беговић (1971, 33–36) и Биљана Марковић 
(1985, 16, 46, 47) ипак сматрају да је лемшат једноставно закуп. Сима 
Ћирковић у издању латиничног преписа новобрдског права каже да 
је то „препуштање делова од стране гварка другом раднику или рад- 
ницима под одређеним условима“, избегавајући да употреби реч закуп 
(Ћирковић 2005, 33). Та објашњења су донекле противречна, а налазе 
се у радовима који су у целини посвећени или појединим преписима 
нормативних текстова или српском рударском праву уопште. Посебних 
студија о лемшату нема. То оправдава настанак оваквог чланка. Због 
задатог формата у његовом фокусу ће бити само српско право, а неи 
његова каснија рецепција у Отоманском царству. 


2. ЛЕМШАТ СА ОРТАЦИМА 


Како је рударство била уносна али и ризична делатност великих 
трошкова“, било је уобичајено да откопавање врши ортаклук. Тако су 


4 Нарочито су велики могли бити почетни трошкови. Копање је могло да 
траје годинама пре него што би била пронађена руда (Ћирковић 2002, 79). 

се ризик и трошкови делили на више ортака, који су називани гвар- 
ци. Прва одредба новобрдског права која се односи на лемшат је она 
којом се уређује тај уговор међу ортацима (гварцима) у рударском ор- 
таклуку. Како се текстови ћириличног и латиничног преписа донекле 
разликују, они ће бити наведени упоредо. То ће олакшати њихов пре- 


глед и тумачење. 


16. Закон W лемшатехђ:~ 


Ако гваркь гваркоу поусти 
дЪловЪ оу лєм°шать за POKb: да 
сє нєсоу волни потворити до 
рока: ако би сє и много роуд%Ъ Ha- 
шло или нимало али крда запише 
и поусти дћловђ оу лєм°шать: 
да запише оу оур°барарскы те- 


Glava 10. 


А та lémfat: ako gvark gvarku 
pusti délove u Іётбаї za rok, da 
sé nesu volni potvoriti do roka ako 
se bi mnogo rude naflo ili malo, 
ili Каа pusti délove и lémfat da 
zapifge urbararsky tetrag. 


Glava 11. 


Tparb: и бєлєгь царинички, да се 
едзнђ дроугомоу не потвори:~ ° 
(Радојчић 1962, 41) 


Ako li pusti gvark gvarku délove 
u zapis s’ bez niedne plate, liho za 
paunan’e і to mu da Bog, za toy 
trebé kniga megju nimi i svédocba 
да sé zapif$e vrbarara i belég 
car’nsky da se edin drugomu пе 
роќуогі.6 (Ћирковић 2005, 22) 


Kao што се може видети, лемшат je ту уговор којим ce уступа ортач- 
ки део. Закључивао се на одређено време. Није се могао раскинути због 
промењених околности? Наиме, за време трајања лемшата у руднику је 
могла да буде пронађена руда, промењена количина руде која се откопа- 
вала или потпуно исцрпљена на том месту. Ништа од тога не би могло 
да утиче на обавезе уговорних страна. Донекле сличну одредбу садржи 
повеља Беле ІУ Арпадовића (12; Codex diplomaticus Arpadianus continuatus 


5 Превод: „16. Закон о лемшатима: Ако гварк гварку пусти делове у лемшат 


за рок, да се не могу потворити до рока, ако би се много руде нашло или нимало, 
али када запише и пусти делове у лемшат, да запише у урбарарски тетраг и белег 
царинички – да се један другоме не потвори“ (Марковић 1985, 16, 17). 


6 Превод: „Глава 10. А о лемшату. Ако гварк гварку пусти делове у лемшат 
до одређеног рока, да им није дозвољено да раскину договор пре истека рока, 
ако би се много руде нашло или мало. Кад пусти делове у лемшат да се запише 
у урбарареву књигу. Глава 11. Ако би пустио гварк гварку делове, да се запише, 
без икаквог плаћања, само за паунање и што му Бог да, за то треба књига међу 
њима и сведочење урбарара и белег царински, да се један другом не изневери“ 
(Ћирковић 2005, 43). 


7 Беговић (1971, 35) каже да је такав раскид био могућ „у случају непремо- 


стивих тешкоћа“ те „ако због тих околности прети опасност по живот и здравље 
рудара“. Међутим, он не наводи извор у коме то пише. 

1862, 224). Међутим, док у српском праву нема изузетака од тог правила, 
дотле се он предвиђа у наставку текста поменутог угарског правног спо- 
меника, али и у кутенбершком праву (III, I; Jireček 1867, 354) 


Уговор је могао бити закључен између ортака тако да се оном ко даје 
у лемшат накнада плаћа или не. Уколико би давалац у лемшат свој део 
привремено уступио ортаку без накнаде, то ипак не би увек било до- 
брочино из неколико разлога. Прво, лукративност није спојива са ор- 
таклуком. Друго, уступање удела не значи само уступање добити већ 
и трошкова. Не треба заборавити да је у пракси могло да се догоди да 
трошкови годинама буду високи, а да добити нема. Такво уступање 
ортачког дела, са накнадом или без накнаде, не може се једноставно 
изједначити са закупом, чији је битан елемент закупнина, а где закупо- 
давац одговара за особине предмета закупа. 


Према језичком и системском тумачењу у контексту одредбе о лем- 
шату са ленхаваром (види ниже), изгледа да за привремено уступање 
дела једном ортаку није била потребна сагласност осталих. С друге 
стране, био је неопходан упис у посебну евиденцију, коју су водили ур- 
барари и која ја имала улогу сличну данашњим јавним исправама те но- 
сила претпоставку тачности (Катанчевић 2020а, 271–274). Међутим, у 
цариничку евиденцију (Катанчевић 20206, 266–267) уписивало се само 
уступање ортачког дела без накнаде. Ћирковић сматра да се ту трајно 
уступа део и „прималац постаје власник делова“ (2005, 57). Он не на- 
води аргументе за такво тумачење, које значајно одступа и од језичког 
и од системског. Пре ће бити да је упис у цариничку евиденцију био 
обавезан због тога што давалац у лемшат у том случају не би учество- 
вао у приходима (вероватно делу ископане руде) те не би био обвезник 
плаћања урбора, односно регалног прихода од руде, чије је убирање 
владар препуштао царинику (Катанчевић 20206, 258–261). Дакле, тре- 
бало је унапред утврдити да тада обавезу да плаћа урбор има само при- 
малац, али не и давалац у лемшат. 


Сличан пропис постоји и у шемничком праву: 15 Von lehnnscheffttnn 
Nyemant man (mag) eines anndern tail vorleihnn? wider seinen willenn. Ist 
oder, das mon vorleihnn wil, in einer Czech oder in einem Stolln, so sol der 


8 Кутенбершко право објашњава разлоге због којих неко даје у лемшат: 


„quod difficile sit eis totum excolere suis sumptibus et expensis“ (ПІ, I, 1; Jireček 1867, 
347, 348). Превод: „јер би њима било тешко да копају цео (рудник) подносећи 
сами трошкове и издатке“. 


9 Интересантно је да се у том извору за „дати у лемшат“ користи глагол 


verleihn, односно verleihen, који се у савременом немачком употребљава у значењу 
„дати на послугу“, односно „дати на бесплатно коришћење“. 

Perckmaister den Gewerckenn zwsammen auf den perg gepietn auf einen 
gewissn tag; упа das dann also verliehnn wirt, упа vorschribn, das hat kraft!? 
(Codex diplomaticus Arpadianus continuatus 1862, 225). Тако стилизовану 
одредбу садржи и фрајбершко право (A 15, В 30; Urkundenbuch der Stadt 
Freiburg in Sachsen 1886, 282, 296), али OHO на TOM месту не употребљава 
реч лемшат (lehenschaft, lehnnschefftt). Према кутенбершком праву било 
је довољно присуство само једног гварка и једног сведока (II, I, 18; 
Jireček 1867, 352) 


У тим правним споменицима може се прочитаи да је и тамо била 
предвиђена обавеза уписивања уговора о лемшату у одређену 
евиденцију и да он није могао да се предузме без те одговарајуће фор- 
ме. Та сличност указује на заједничко порекло српског, саксонског и 
угарског лемшата. Међутим, српско право не налази за потребно да 
пропише да „нико не може део другог да уступи на коришћење про- 
тив његове воље“. Изгледа да је таква норма у Новом Брду била непо- 
требна јер се из текста Законика види да гварк може да даје само своје 
делове у лемшат. Даље, док угарско и саксонско право прописују да се 
део даје на коришћење тако што старешина и ортаци дођу одређеног 
дана у рудник, у српском праву изгледа није било потребно да се уго- 
вор закључује у самом руднику. 


Специфичност српског права је и у томе што се ортаку могао усту- 
пати део у лемшат без питања осталих ортака, а ленхавару само уз са- 
гласност свих. У угарском и саксонском праву за давање у лемшат била 
је потребна сагласност већине ортака (Codex diplomaticus Arpadianus 
continuatus 1862, 225; Urkundenbuch der Stadt Freiburg in Sachsen 1886, 
282, 296), без обзира на TO коме се даје. Кутенбершко право садржи 
знатно развијенији институт лемшата и познаје његове различите 
врсте, које не одговарају увек онима из српског права (тамо их има 
пет, а у српском праву две). У партикуларним концесијама, када ce у 
лемшат даје само део рудника, у Кутенбергу је постојала обавеза да се 
о престанку ортаклука обавесте остали ортаци како би могли да тра- 
же накнаду евентуалне штете. Не тражи се и њихова сагласност пре 
закључења тог уговора (III, IV; Jireček 1867, 354). 


Из свега реченог чини се да је непрецизна Спахова дефиниција пре- 
ма којој гварци дају у лемшат другима „dio rudnika... da ga izrađuju, a 
da njima daju jedan dio prihoda“, јер прималац у лемшат не мора има- 


10 Превод: „О лемшатима. Нико не може део другог да уступи на коришћење 
против његове воље. Уколико се жели уступити на коришћење (део) у једном 
руднику или штолни, старешина треба да гварке окупи одређеног дана у рудни- 
ку и да тада буде уступљен на коришћење и засписан. То има правну снагу.“ 

ти такву обавезу. Није увек реч ни о уговору према коме се „други 
најмљени човјек за награду“ обавезује да ради у туђем руднику, како 
пише Скарић. Тешко би се могло рећи и да је то уговор о закупу, како 
га називају Беговић и Марковић, јер је уступање могуће и без „закупни- 
не“. На крају, у овом типу лемшата нема „препуштање делова од стране 
гварка другом раднику или радницима“, како држи Ћирковић, јер се 
део препушта ортаку. По свој прилици, то је био посебан уговор којим 
се привремено препуштао ортачки део другоме. 


3. ЛЕМШАТ СА ЛЕНХАВАРОМ 


Као и за појам лемшата, у литератури на српском постоје различи- 
та одређења термина ленхавар. Тако Спахо каже да је то „опај, komu 
gewerkovi daju lehenschaft (,lemSat“)“ (1913, 181). За Скарића је он 
„човјек, који од варка узима у лемшат његов дио рудног поља“ (1939, 
99). Радојчић (1962, 78) још једном не даје своју дефиницију већ ци- 
тира делове речника браће Грим и luris regalis montanorum, у којима 
се не помиње закупац: „ет hduer, welcher von einer gewerkschaft deren 
grube oder einen theil des grubenfeldes auf eine bestimmte zeit und gegen 
einen vereinbarten antheil am gewinn zum bau überlassen erhalten hat. auch 
ein hduer, welcher als lohn einen bestimmten theil der von ihm gewonnenen 
erze erhält“ (Grimm, Grimm VI 1885, 540 према Veith 1871, 268); „Sunt 
postea coloni principales, qui vulgariter gewerken dicuntur, et secundarii et 
tercii et deinceps, qui vulgariter lehenhewer dicuntur“ (1, I, 3; Zycha 1900, 44). 
Беговић ленхавара сматра закупцем (1971, 33). За Биљану Марковић, 
то је „закупац који је организовао рударску експлоатацију“ (1985, 
16), а за Симу Ћирковића радници „који приме делове под условима 
предвиђеним за лемшат. За време док траје погодба они имају права и 
обавезе гварка“ (2005, 33). 


У Законику о рудницима деспота Стефана постоје две одредбе у ла- 
тиничном и три у ћириличном препису у којима се помињу ленхавари: 


19. 


а бєзь оупроса гвар°чкога 
да нє волзнђ гвар°%кь дрьжати 
лєм%шать с лєн°хавари: ере ако 
би га до послЪ изнашли гварци: 
крїюкїи дЪловъ с л%Ънхавари: 
лем"шатђ да моу плате шстали 
гварци що є спен-жа а да м8 оуз- 
моу шноуи користь за свех:~ 11 
(Радојчић 1962, 43, 44) 

Glava 14. 


А bez uprosa зубћ gvark da ne 
vol’n edin gvark dr’xati lemfat 5 
lémhavari. Eré ako bi ga posle nafsli 
ére e krijuki ima déo, da mu plate 
ostali gvarci to е spenxa, а da mu 
uzmu опцу korist za ѕуёћ.12 


(Ћирковић 2005, 22) 

31. W записоу рвпном:~ 


P8noy кою соу паёнали и 
записали гварци из доход- 
ка лєнхаваромь: да юст вьсь 
жамкощь лєнхавар°скы: тьк°мо 
да глєдаю гварци вышє реченни 
доход°кь· за тои да имь дад8 
книг гварци до рока шины р8поу 
да не шставє: нєхо що годєръ хи 
срєтє да работаю: и роуд8 да си 
ищоу, како и свакы гварци єрє с8 
уни гварци до pwKa:~ 


32. W прип8вщєню законъ: 


Glava 28. 

Кири Који bi zapisali gvarci 
iz dohotka Јепћуагот da е vas 
xamkofgt lénhavarsky, kromě da 
glédaju gvarci urecenij dohod’k. Za 
toj da im dadu knigu ot svoe ruke, 
svédocbom potlé da nesu volni 
potvoriti gvarci do roka, ni oni rupu 
ostaviti, fto роде hi srete, nego da 
rabotaju i da rudu ifßtu do roka 
kako svaki gvark ere su oni do roka 
gvarci. I ako bi hotéli koga pripustiti 
ot gvark ili inogo ¢l(o)v(e)ka da 


ih ротара ili da pauna f nimi, 
slobodno mu svakomu drugovati fè 
nimi, ni ot Кора гёсі da ne ima. 


Аколи би WHbI кога припо- 
устили шт rBap*kb: или инога 
кога чловЪка да ихь помага: a 
да па8наю ш нимь: слободно є 
свакомоу др8говати ш нимљ ни 
WT кога рєчь да нє имаю: аколи 
би шны записници р8п8 изда- 
ли: или прономїю оучинили: да 
сє шбьсєчє низ шаибноу на три, 


сежни:~ 15 


(Радојчић 1962, 45, 46) 


Ako li bi oni zapisnici гири izdali 
ili pronovliju ucinili, da se obséce 
niz Raibnu.!* 


(Ћирковић 2005, 25) 


1 Превод: „19. А без питања гварачкога да не може гварк држати лемшат с 
ленхаварима, јер ако би га после ухватили гварци кријући делове с ленхаварима, 
лемшат да му плате што је спенжа, а да му узму ону корист за све“ (Марковић 
1985, 16). 


Е Превод: „Глава 14. А без питања свих гварака да не може један гварк има- 
ти лемшат с ленхаварима. А ако би га касније нашли да је кријући имао део, да 
му плате остали гварци што је потрошио, а да му добит узму за све“ (Ћирковић 
2005, 43). 


13 Превод: „31. О запису рупном: За рупу коју су паунали и записали гварци 
за доходак ленхаварима, да буде сав жамкошт ленхаварски, само да гледају гвар- 
ци више речени доходак, за то да им дају књигу гварци; до рока они рупу да не 
оставе, него што год им се догоди, да раде и руду да траже, као и сваки гварци, 
јер су они гварци до рока. 32. O припуштању закон: Ако ли би они кога припу- 
стили или од гварака или другога кога човека да им помаже, а да паунају с њим, 
слободно је свакоме друговати с њим, ни од кога реч да немају; ако ли би они 
записници рупу издали или прономију учинили, да се одсеку низ шајбну на три 
сежња“ (Марковић 1985, 18). 

Прво се прописује да ниједан ортак (гварк) не може да уступи део 
ленхавару без питања, односно сагласности осталих гварака. Уколико 
би се то ипак догодило и ленхавар тајно од других ортака копао руду те 
на тај начин остварио корист, онда би ортаци имали право да ту корист 
међусобно поделе. Они би тада имали обавезу и да сносе трошкове које 
је ленхавар поднео. С друге стране, према општим правилима, код лем- 
шата са ленхаварима, они су дужни да сносе трошак копања, а гварци 
учествују само у деоби добити. Било је неопходно такав уговор сачини- 
ти у писаној форми. Као и у случају лемшата са гварком, ни лемшат са 
ленхаваром није било могуће раскинути, што је вероватно била после- 
дица непредвидљивости копања руде. Законик о рудницима дефинише 
ленхавара као „гварка/ортака до одређеног рока“. Узимајући у обзир 
такво објашњење, потребну сагласност свих гварака да би ленхавар то 
постао и деобу користи између свих гварака, чини се да ту није уступан 
ортачки део (како тврде Спахо и Ћирковић) већ је пре даван цео руд- 
ник у лемшат на одређени рок, односно до привременог проширења 
ортаклука и на ленхавара. 


Ленхавари су били слободни да било коме допусте да „им пома- 
же“ и да ради са њима у руднику, било да је ортак или треће лице. 
Фрајбершко право, на пример, предвиђа да онај ко узме део рудника у 
лемшат може у њега послати копаче, те да му се то не може забранити 
(В 31, Urkundenbuch der Stadt Freiburg in Sachsen 1886, 297). Међутим, 
тамо је прималац у лемшат било KO, a у новобрдском праву је то у TOM 
случају ленхавар. 


„Записници“ који би „издали“ рудник или учинили „прономију“ 
(безакоње) били би кажњавани смртном казном, која би се извршава- 
ла у руднику. Под записницима се ту могу подразумевати или даваоци 
у лемшат или ленхавари, те се из тих правила не може закључити на 
кога се односе. Међутим, уколико се примени системско тумачење у 
контексту члана 25 ћириличног и главе 20 латиничног преписа (види 
ниже), јасно је да су „записници“ ленхавари (Ћирковић 2005, 64). То 
чини донекле одређенијом радњу деликта, који би могли да учине ко- 


14 Превод: „Рупу коју би записали гварци ленховарима да учествују у дохот- 
ку, да је сав жамкошт ленховарски, гварци само да гледају уговорени доходак. 0 
томе да им даду исправу од своје руке као сведоџбу да после гварци не могу по- 
газити пре рока, нити ону рупу оставити, него што год да их задеси, да работају 
и руду ишту до рока као сваки гварк. Јер они и јесу гварци док не истекне рок. И 
ако би хтели припустити себи неког од гварака или другог човека да им помаже 
и пауна с њима, сваком је слободно да буде у дружини с њима и нико им не може 
приговорити. Ако ли би они који су записали рупу издали или како безакоње 
учинили да се обсече низ шајбну“ (Ћирковић 2005, 46). 

пачи у руднику, а кажњавао се смртном казном. По свој прилици, то се 
односило на некакав тип крађе (можда проневере или утаје) ископане 
руде, односно о деликтима који су описани у кутенбершком праву (Ш, 
I, 6; Jireček 1867, 348). 


Из реченог следи да ленхавари нису закупци, како тврде Беговић и 
Марковић, јер лемшат није закуп. Они узимају делове од ортака у лем- 
шат, како сматра Спахо, али нису сви који то чине ленхавари јер се лем- 
шат може дати и гварцима, који не морају бити рудари. Ленхавари јесу 
радници, како их је дефинисао Ћирковић, али они су пре свега руда- 
ри, чији назив долази од немачке речи der Hduer (рудар). Да проблем 
њиховог дефинисања буде сложенији, српски средњовековни назив за 
рудара је рупник (роупник или једноставно работник) и није изведен 
из те немачке речи. Дакле, ленхавари су били посебна врста рудара. 


Фајт у свом речнику каже да је Hduer „ет Bergarbeiter, welcher die 
Arbeiten auf dem Gestein verrichtet“ (Veith 1871, 267), односно „радник 
у руднику, који изводи радове на стени“. Lehenhduer је термин који ce 
среће и у другим законским споменицима насталим из саских рудар- 
ских обичаја. У шемничком праву lehnheier је онај који ради у ,ertstickte 
und ertrwnkene zechen" (II, 6, 7; Codex diplomaticus Arpadianus continuatus 
1862, 224).1° Кутенбершко право каже да су lénhavéři, односно laneonarii 
„Sectores multa ти а montana assiduo suo labore ас modicis expensis faciunt 
fructuosa“’® (III, I, 10; Jireček 350).17 Према свему судећи, српски ленха- 
вари су били рудари посебне врсте. Вероватно су то били стручњаци 
који су могли да уклањају препреке које се нађу на путу откопавању 
руде (нпр. стене веће чврстоће), али њихово ангажовање није било 
увек неопходно. У прилог томе говори немогућност да раскину уговор 
због промењених околности већ су били дужни да раде „що годєръ хи 
срете“ и изричита забрана да присвоје (за себе или гварка који их је 
ангажовао тајно од осталих) део ископане руде до које не би могли да 
дођу остали рудари. Када би настала потреба за стручним радом лен- 
хавара, они би били ангажовани, сами сносили трошкове копања, али 
учествовали у деоби добити, као ортаци, пошто су били ортаци до про- 
тека рока. 


15 Слично у јихлавском праву (IV, 2-3; Jireček 1867, 117). 


16 Превод: „секачи (који) својим непрестаним радом, уз мале трошкове, MHO- 
ге бескорисне руднике чине плодоносним“. 


17 Фрајбершко право помиње случај када један рудар позове другог човека 
да копа заједно с њим, али уговор и однос између њих не назива лемшатом (14, 
Urkundenbuch der Stadt Freiburg in Sachsen 1886, 271). 

4. ЗАКЉУЧАК 


Средњовековно рударско право је један од ретких примера двосмер- 
не трансплантације у српској правној историји. Оно је из саских обичаја 
реципирано у Србију, а затим из ње у правни систем Отоманског цар- 
ства. Многи од института који су прешли такав пут у српском праву 
доживели су значајан развој и трансформацију. Један од најважнијих 
је лемшат. Тај уговор је представљао привремено уступање ортачког 
дела у руднику. Постојале су две врсте: уступање дела једног ортака 
другом и пријем ленховара у ортаклук. У другом случају се радило о 
специјализованом рудару, за чијим радом се повремено јављала потре- 
ба. Он сам сноси трошкове свог рада, али учествује у добити као ортак. 


Иако је и назив уговора и основне обавезе уговорних страна пре- 
узет из саског рударског права, лемшат Законика о рудницима показује 
знатне специфичности. Прво, у српском праву нема бројних норми које 
се јављају у другим кодификацијама саског рударског права из ХШ и 
ХМ века. Друго, постоје значајне разлике српске у односу на остале 
кодификације (потпуна забрана раскида због промењених околности, 
могућност да се ортаку уступи део у лемшат без питања осталих орта- 
ка, а ленхавару само уз сагласност свих итд.). Те особености указују на 
чињеницу да је лемшат у српској средини претрпео знатне измене у 
односу на саске обичаје из којих је настао. 

LEMSAT OF SERBIAN MEDIEVAL LAW 


Summary 


The topic of this article is the contract of lemsat (Lehenschaft) in Serbian 
medieval mining law. The author discusses the details of this legal and social 
institution in medieval Serbia by answering the following two questions: 
What was the scale of transplantation of Saxon law, i.e., how original were 
the Serbian rules? Who were the /enhavars - the contractors in a special 
type of lemsat? 


The results of the investigation show that Serbian lemšat was a contract of 
the temporary lease of a share in a mining partnership and that the Jenhavars 
were qualified miners, whose employment was occasionally necessary. The 
results also show that Serbian medieval mining law contained numerous 
original legal solutions. 


The applied methods are linguistic, systemic and historical interpretation 
of the Mining Code of Despot Stefan, as well as the comparative method. 

